Sinfóníuhljómsveit Íslands heldur í tónleikaferð til Bretlands í febrúar 2020 og heldur tónleika í átta borgum undir stjórn Yan Pascal Tortelier . Leikið verður í nokkrum fremstu tónleikahúsum Bretlands : Symphony Hall í Birmingham , Ulster Hall í Edinborg og Cadogan Hall í Lundúnum . Með í för verða píanistarnir Jean-Efflam Bavouzet og Yeol Eum Son sem skiptast á að flytja píanókonsert Ravels . Einnig leikur hljómsveitin L'Arlesienne svítuna eftir Bizet og sinfóníu nr. 1 eftir Sibelius . Hér eru allar dagsetningar á tónleikum ferðarinnar . Lagalisti með verkunum sem Sinfóníuhljómsveit Íslands leikur í tónleikaferðinni Á öllum tónleikunum verður flutt verkið Aeriality eftir Önnu Þorvaldsdóttur staðartónskáld hljómsveitarinnar og hafa tónleikahaldarar sérstaklega óskað eftir því að hún verði í för með hljómsveitinni og taki þátt í tónleikakynningum , námskeiðum fyrir tónskáld og fleiri viðburðum á hverjum stað . Er því ljóst að Anna og íslensk tónsköpun verða mjög í sviðsljósinu í þessari ferð . Sinfóníuhljómsveit Íslands frumflutti Aeriality eftir Önnu Þorvaldsdóttur í Hörpu árið 2011 Yan Pascal Tortelier er íslenskum tónleikagestum að góðu kunnur en hann var aðalhljómsveitarstjóri Sinfóníuhljómsveitar Íslands árin 2016 - 2019 . Tortelier kemur úr þekktri franskri tónlistarfjölskyldu og faðir hans , Paul Tortelier , var einn mesti sellóleikari Frakklands á 20. öld . Hann hóf ungur nám í fiðlu - og píanóleik og stundaði einnig nám í hljómfræði og kontrapunkti hjá Nadiu Boulanger . Fjórtán ára gamall vann hann til fyrstu verðlauna í fiðlukeppni við Tónlistarháskólann í París og þreytti sama ár frumraun sína sem einleikari með Fílharmóníuhljómsveit Lundúna . Yan Pascal Tortelier hefur í gegnum tíðina stjórnað mörgum af helstu hljómsveitum heimsbyggðarinnar . Þar má meðal annars nefna Sinfóníuhljómsveit Lundúna , Concertgebouw-hljómsveitina í Amsterdam , Tékknesku fílharmóníuna , Filharmonien í Ósló , Filarmonica della Scala í Mílanó , Philadelphia Orchestra , Fílharmóníuhljómsveitirnar í Lundúnum , Sankti Pétursborg og Los Angeles Philharmonicog sinfóníuhljómsveitirnar í Boston , Chicago og Montreal . Jean-Efflam Bavouzet fæddist í Frakklandi 1962 og lærði píanóleik við Konservatóríið í París . Hann vakti fyrst athygli á heimsvísu þegar hljómsveitarstjórinn kunni , Georg Solti , valdi hann til að debútera á tónleikum með Orchestre de Paris árið 1995 . Bavouzet hefur komið fram með hljómsveitarstjórum á borð við Pierre Boulez , Vladimir Jurowski , Andris Nelsons og Iván Fischer . Hann hefur komið fram í öllum helstu tónleikasölum heims og haldið einleikstónleika m.a. í Wigmore Hall og Concertgebouw-salnum í Amsterdam . Diskar hans hafa hlotið ótal verðlaun og viðurkenningar , meðal annars tvenn Gramophone-verðlaun fyrir konserta eftir Debussy og Ravel , og fyrir fjórða hefti af píanótónlist Debussys . Hann hlaut einnig tilnefningu til sömu verðlauna árið 2018 fyrir píanókonsert Griegs með Fílharmóníusveitinni í Bergen . Anna Þorvaldsdóttir , tónskáld Anna Þorvaldsdóttir var útnefnd staðartónskáld Sinfóníuhljómsveitar Íslands í byrjun árs 2018 . Anna er eitt virtasta tónskáld samtímans og hefur hlotið margvísleg verðlaun og viðurkenningar fyrir tónlist sína . Verk hennar eru flutt reglulega víðsvegar um heim og hafa hljómað á tónleikastöðum og hátíðum eins og Mostly Mozart-hátíðinni í New York , í Walt Disney Hall í Los Angeles og í Kennedy Center í Washington D.C . Anna var handhafi Tónlistarverðlauna Norðurlandaráðs 2012 , hlaut verðlaunin Kravis Emerging Composer Prize frá Fílharmóníuhljómsveitinni í New York 2015 , og árið 2018 hlaut hún tvenn verðlaun frá Lincoln Center : Emerging Artist Award og The Martin E. Segal Award . Meðal þeirra sem hafa leikið verk Önnu má nefna Sinfóníuhljómsveit Íslands , International Contemporary Ensemble ( ICE ) , New York Philharmonic , Los Angeles Philharmonic , Ensemble Intercontemporain , NDR Elbphilharmonie , Bang on a Can All-Stars , The Crossing , Oslo Philharmonic , og Royal Stockholm Philharmonic . Fyrsta portrait plata Önnu – Rhízōma – kom út hjá bandaríska útgáfufyrirtækinu Innova Recordings haustið 2011 og hlaut afar góðar viðtökur og dóma , en platan var meðal annars valin á lista yfir bestu plötur ársins 2011 hjá tímaritunum TimeOut New York og TimeOut Chicago . Önnur portrait plata Önnu – Aerial – kom út hjá Deutsche Grammophon í nóvember 2014 og var valin á fjölda lista yfir bestu plötur ársins , til að mynda hjá The New Yorker Magazine , Boston Globe , iTunes Classical , og hjá klassísku útvarpsstöðinni WQXR / Q 2 . Þriðja portrait plata Önnu – In the Light of Air – kom út árið 2015 í útgáfu bandarísku útgáfunnar Sono Luminus í flutningi International Contemporary Ensemble . Platan hlaut afar góðar viðtökur og dóma og var meðal annars valin á lista yfir bestu plötur ársins hjá Alex Ross hjá The New Yorker , á bandarísku útvarpsstöðinni NPR , Boston Globe , og hjá The New York Times